CELEX: C2004/106/50
Language: fi
Date: 2004-04-30 00:00:00
Title: Asia C-114/04: Euroopanyhteisöjen komission 3.3.2004 Saksanliittotasavaltaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/29
            
         Euroopan yhteisöjen komission 3.3.2004 Saksan liittotasavaltaa vastaan nostama kanne
   (Asia C-114/04)
   (2004/C 106/50)
   Euroopan yhteisöjen komissio on nostanut 3.3.2004 Euroopan yhteisöjen tuomioistuimessa kanteen Saksan liittotasavaltaa vastaan. Edustajana on Bernhard Schima, komission oikeudellisen yksikön virkamies, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Saksan liittotasavalta ei ole noudattanut EY 28 artiklan mukaisia velvoitteitaan,
            
         
               2.
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio katsoo, että Biologische Bundesanstaltin suorittama toimenpide ei ole EY 28–30 artikloista ilmenevän tavaroiden vapaan liikkuvuuden periaatteen eikä siihen liittyvän oikeuskäytännön mukainen.
   Viitevalmisteen hyväksymisen peruuttaminen ilman määräajan myöntämistä jo olemassa olevien rinnakkaistuojien varastojen loppuunmyynnille sillä seurauksella, että rinnakkaistuotuja tuotteita ei voida myydä, muodostaa yhteisöjen tuomioistuimen oikeuskäytännön mukaan esteen vapaalle tavaroiden liikkuvuudelle ja on näin ollen EY 28 artiklan vastaista.
   Rinnakkaistuoja joutuu ostamaan suuria määriä vastaavaa tuotetta ulkomailta voidakseen tarjota tuotetta tuontivaltiossa kilpailukykyiseen hintaan ja toimittaa perille asiakkaiden tilaukset. Tämän vuoksi on välttämätöntä, että rinnakkaistuojalla on tietty määrä varastoja. Sen mahdollisuuden automaattinen poissulkeminen, että nämä varastot myytäisiin viitevalmisteen hyväksymisen peruuttamisen jälkeen, vastaa epäilyksettä tuonnin määrällistä rajoitusta.
   Tämä kasvinsuojeluaineiden rinnakkaistuonnille asetettu kaupan este ei ole oikeutettu, koska hyväksymisen peruuttaminen ei perustu EY 30 artiklassa mainittuihin perusteisiin, erityisesti yleiseen turvallisuuteen.